**Αθήνα:** 12.09.2025

**ΑΝΑΚΟΙΝΩΣΗ**

ΕΣΑμεΑ : Ενημέρωση σχετικά με διατάξεις του νόμου «Αναμόρφωση του πειθαρχικού δικαίου των υπαλλήλων του δημόσιου τομέα κλπ.»

Η ΕΣΑμεΑ ενημερώνει για την ψήφιση του νόμου «Αναμόρφωση του πειθαρχικού δικαίου των υπαλλήλων του δημόσιου τομέα, σύσταση Ελληνικού Κέντρου Εμπειρογνωμοσύνης Διοικητικών Μεταρρυθμίσεων και λοιπές διατάξεις» (ν. 5225/2025, ΦΕΚ 152 Α'/2.9.2025): Με το άρθρο 96 τροποποιείται ο Π.Α. για την απόκτηση της ελληνικής ιθαγένειας, μετά από πολλές πιέσεις και προσπάθειες της ΕΣΑμεΑ. Στο συγκεκριμένο άρθρο διορθώνεται το ποσοστό αναπηρίας που απαιτείται για τη συμμετοχή στην προφορική εξεταστική διαδικασία πολιτογράφησης: «(…) α) οι λέξεις «άνω του 67%» αντικαθίστανται από τις λέξεις «εξήντα επτά τοις εκατό (67%) και άνω». Με τη συγκεκριμένη τροποποίηση παύει ο αποκλεισμός για τα άτομα με αναπηρία που έχουν πιστοποίηση αναπηρίας με ποσοστό 67% και άνω.

Στο ίδιο νομοσχέδιο η ΕΣΑμεΑ διεκδικούσε στο Άρθρο 101: «Σύμφωνη γνώμη Ο.Τ.Α. για τη συμμετοχή προσωπικού στο Ενιαίο Σύστημα Κινητικότητας - Τροποποίηση παρ. 4 άρθρου 4 ν. 4440/2016», **την κατάργηση της φράσης** από την παρ. 4: «Ειδικά για την απόσπαση ή μετάταξη υπαλλήλου από Ο.Τ.Α. α’ και β’ βαθμού, συμπεριλαμβανομένων των νομικών προσώπων αυτών, απαιτείται επιπλέον η σύμφωνη γνώμη του αρμόδιου για τον διορισμό οργάνου του φορέα προέλευσης», η οποία τελικά δεν καταργήθηκε. Αυτό σημαίνει ότι εδώ και πέρα θα ζητείται η σύμφωνη γνώμη του φορέα προέλευσης για τις αποσπάσεις των υπαλλήλων ΟΤΑ.

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |